
Szent Lukiánosz szentéletű vértanúnak,
a nagy Antióchia papjának emléke.
A szerda esti alkonyati zsolozsmán
„Uram, tehozzád...” után
3. hang
Szent és istenes apostolok könyörgéseiért add békességedet * a te népednek, egyetlen Emberszerető * és könyörületes Irgalom, * és szabadítsd meg tieidet, kik magasztalnak *’ és híven imádnak téged.
Istennek szemlélői * szabadítsatok meg a gonosz minden nyilától, * szüntessétek meg fondorkodását, * harmatozzatok be a lélek harmatával, * mert emészt a bűnök tüze, *’ istenes Jótevők!
Valóban elhatott az egész földkerekségre * a ti istenes szavatok, * Urunknak apostolai, * megvilágosította a sötétségben levőket, * és mint a tömjénfüstöt, Istenhez vezette *’ azokat, akik őt megismerték.
4. hang. Minta: Jelül rendelted...
A hit révén az istenismeret igéjét bőven elnyerted * és a híveket a különféle kínok és az önkényurak haragjának elviselésében * a jövendő élet, enyészhetetlenség * és boldogság gondolatával bátorítva megerősítetted, * ezért boldognak hirdetünk téged, magasztalásra méltó Lukiánosz, *’ és megünnepeljük ma szent emlékedet.
A hosszantartó bebörtönzést * és az erőszakos halált is kibírtad, * boldog szentéletű atya! * Kötelekkel megkötöztek, * éles cserepekkel szurkáltak, * hosszantartó, kemény éheztetéssel és szomjaztatással sanyargattak, * ezért nyilvánvalóan elnyerted a mennyei boldogságot, *’ legyőzhetetlen vértanú, legnemesebb bajnok!
A tenger fogadott keblére, Lukiánosz, * de harminc nap múlva kivetett a szárazföldre, * mint hajdan Jónással a tengeri szörny tette, * Istennek tetsző eltemetésre * s a gyógyítás kegyelmi ajándékának istenes fakasztására, * vértanúk zsengéje, * az Egyház támasza. * Ezért tisztelünk téged, *’ lelkünk közbenjárója! 
Dicsőség... most és... Ugyanarra
Áldott Istenszülő, mosd le gyarló szívem szennyét, * és minden bűntől származó sebét és kelevényét tisztítsd meg, Tisztaságos! * Elmém állhatatlanságát szüntesd meg, * hogy a te erődet és hathatós oltalmadat * mindenkor magasztaljam, *’ mint haszontalan és nyomorult szolgád.
Előverses sztihirák
3. hang
Egész földre elhatott, * ó szent apostolok, * a ti igehirdetésetek! * A bálványozás hiúságát * isteni bölcsességű prédikálásotok által megszüntettétek, * íme, mily szép győzelmet arattatok, ó boldogok. * Azért a ti emléketeket *’ énekeljük és dicsőítjük.
Krisztus parancsait feddhetetlenül megtartván, * ó szent apostolok, * ingyen vettétek és ingyen adtátok * lelki és testi szenvedéseink meggyógyítását. * Mivel tehát bizalommal járulhattok hozzá, * imádjátok őt, *’ hogy irgalmazzon a mi lelkünknek! 
Vértanúid, Urunk, a hit által megerősítve, * a reménység által megszilárdítva, * és kereszted szeretete által lelkileg egyesülve * az ellenség kínzásait megtörték * és így nyertek diadalkoszorút, * s most a testnélküliekkel együtt *’ esedeznek a mi lelkünkért.
Dicsőség... most és... 
Te vagy Isten angyalainak gyönyörűsége, * az apostolok dicsősége, a próféták pecsétje, * a hívő emberek menedéke, * és az üdvösség útja. *’ Azért, Szűz Leányzó, hódolunk előtted!
.Tropár(ok)
4. hang, minta: Aki önként...
Böjtölés közt élvén a magaslaton * a lélek ellenségeinek ármányait a Kereszt fegyverzetével tovaűzted, * utóbb pedig küzdelmeidet férfiasan megvívván, * az ikonrombolást a lélek kardjával legyőzted. * Mindkettőért koszorút nyertél, *’ Lukiánosz, tiszteletreméltó vértanú atyánk!
Dicsőség... most és... 4. hang
Az Atya Igéjének, * Krisztus Istenünknek ismertük föl, * a Tőled megtestesültet, Istenszülő Szűz, * egyetlen tisztaságos, * egyetlen áldott. * Azért Téged énekelve *’ szünet nélkül magasztalunk.
